Időben és térben periodikus kémiai reakciók
Orbán Miklós (ELTE)
Egy kémiai rendszerben a speciesek –ionok, molekulák—koncentrációja mind időben, mind térben rendeződhet, ha a reagáló anyagok közötti bruttó reakcióban (+) és/vagy (-) visszacsatolások érvényesülnek. A rendeződés eredménye a kémiai oszcilláció,  más szóval a periodikus viselkedés. Az oszcilláló kémiai reakciókban a rendszer egyes elemeinek koncentrációja és az ehhez kapcsolódó tulajdonságok, paraméterek periodikusan változnak az időskálán. Ha az oszcillációra képes reakciókban a rendszer keveredését megakadályozzuk, a visszacsatolások és a diffúzió kölcsönhatásában térben periodikus, dinamikus és stacionárius mintázatok jönnek létre. Az előadás a kémiai rendszerekben megvalósuló spontán önszerveződések kialakulásának feltételeit ismerteti és sor kerül egy-egy jellemző példa részletes bemutatására is.
